Notitie tradi volumus, Hugonem nomine, Ducem Burgundie, Divioni sibi domum et sub domo ortum, sub orto pratum juxta pontem Oscare, in terra que prope furnis est, ecclesie beati Benigni edificasse. Unde statutum fuit tam ab illo quam a domno et venerabili abbate ejusdem loci Hugone, quatinus per singulos annos in festivitate sancti Johannis Baptiste pro hujus edificio terre decem solidos censualiter eidem ecclesie persolveret, eadem lege nichilominus heredes suos constringente. Quod si ipse vel quispiam heredum suorum possessionem hanc elemosinaria seu qualibet traditione a se transferre voluerit, determinatum fuit ab utroque, ne liceat eam aliqui persone seculari nec ecclesiastice, nec alicui ecclesie dare, nisi huic Divionensi, in qua gloriosus martyr Benignus corpore requiescit, quippe cujus juris dinoscitur esse idem fundus. Hujus tamen legitime conventionis testes sunt: Hugo, abbas Divionensis; Odo, prior; Odo, camerarius; Pontius, cellerarius; Pontius, prepositus vallis Oscare; Arnaldus, decanus; Theodericus, presbiter; Hugo Dux, qui hanc cartam rogavit fieri et sigillo suo confirmari; Odo, filius ejus; Arnulphus de Arneto; Aymo Chayna; Dodo de Marrigne; Hugo Candars; Carpinus, marescalcus; Oddo Martinus; Wido, maior; Odo coccus; Stephanus Sat.; Dodo, famulus; Garnerius, famulus.